คาดหุ้นสัปดาห์หน้าปรับตัวสูง
กสิกรฯคาดหุ้นไทยสัปดาห์หน้าโอกาสปรับตัวสูงขึ้น แรงซื้อต่างชาติหนุน
3 ก.ย. 2554

กสิกรฯคาดหุ้นไทยสัปดาห์หน้าโอกาสปรับตัวสูงขึ้น แรงซื้อต่างชาติหนุน
บล.กสิกรไทย และศูนย์วิจัยกสิกรไทย จำกัด คาดแนวโน้มหุ้นไทยสัปดาห์หน้า (5-9 ก.ย.54) ว่า ดัชนีมีโอกาสปรับตัวสูงขึ้น โดยน่าจะได้รับแรงหนุนจากการแรงซื้อจากต่างชาติ โดยคงจะต้องจับตาตัวเลขการจ้างานนอกภาคการเกษตรของสหรัฐฯ ในคืนวันศุกร์ที่ 2 ก.ย.
นอกจากนี้ ปัจจัยที่ต้องติดตาม ได้แก่ รายงานสรุปภาวะเศรษฐกิจของสหรัฐฯ (Fed's Beige Book) และแถลงการเรื่องแผนสร้างงานใหม่ของโอบามาในวันที่ 8 ก.ย .
ทั้งนี้ บล.กสิกรไทย คาดว่า ดัชนีจะมีแนวรับที่ 1,058 และ 1,044 ขณะที่แนวต้านคาดว่าจะอยู่ที่ 1,080 และ 1,102 จุด ตามลำดับ